Na podlagi 15. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. 25/17 – ZVaj, 123/21, 172/21 in 207/21) ministrica za izobraževanje, znanost in šport izdaja 
O D R E D B O 
o spremembah Prilagojenega izobraževalnega programa devetletne osnovne šole z nižjim izobrazbenim standardom


1. člen 

Ministrica za izobraževanje, znanost in šport sprejme spremembe Prilagojenega izobraževalnega programa devetletne osnovne šole z nižjim izobrazbenim standardom. 

2. člen 

Na podlagi sklepa Strokovnega sveta Republike Slovenije za splošno izobraževanje, sprejetega na  205. seji, dne  20. 2. 2020, se določi: 
– učni načrt za izbirni predmet Računalništvo.

3. člen 
 
Na podlagi sklepa Strokovnega sveta Republike Slovenije za splošno izobraževanje, sprejetega na  209. seji, dne 22. 10. 2020, se določi: 
– učni načrt za izbirni predmet Šport.
4. člen 

Na podlagi sklepa Strokovnega sveta Republike Slovenije za splošno izobraževanje, sprejetega na  213. seji, dne 15. 4. 2021, se določi: 
– učni načrt za obvezni predmet Slovenščina.

5. člen 

Na podlagi sklepov Strokovnega sveta Republike Slovenije za splošno izobraževanje, sprejetih na  219. seji, dne 17. 2. 2022, se določijo učni načrti za: 
– obvezni predmet Matematika,
[bookmark: _GoBack]– obvezni predmet Spoznavanje okolja,
– obvezni predmet Naravoslovje v drugem vzgojno-izobraževalnem obdobju,
– obvezni predmet Naravoslovje v tretjem vzgojno-izobraževalnem obdobju,
– obvezni predmet Družboslovje v drugem vzgojno-izobraževalnem obdobju,
– obvezni predmet Družboslovje v tretjem vzgojno-izobraževalnem obdobju in
– izbirni predmet Likovno snovanje.

6. člen 


(1) Učni načrti se začnejo uporabljati s šolskim letom 2022/2023.

(2) Učne načrte Ministrstvo za izobraževanje, znanost in šport objavi na svoji spletni strani. 


                                                    PREHODNA IN KONČNA DOLOČBA

7. člen 

Dokler ne bodo potrjeni učbeniki za posodobljene učne načrte, vendar najkasneje v roku treh let od uveljavitve te odredbe, se uporabljajo dosedanji razen v delih, ki so v nasprotju s prenovljenimi učnimi načrti.


8. člen

Ta odredba začne veljati naslednji dan po objavi v Uradnem listu Republike Slovenije. 

